– Оцу г1алг1азакхийн вон амалш схьаэцна Теркаца бехачу нохчаша. Берриг бохург санна узуш, молуш бу уьш, – шениг дуьйцура ха латтош волчу эпсаро. Иза суьйлий вара. Даиман а нохчашна цхьаъ ала г1ертара уьш. Имама нохчий шайл сов лорий- те аьлла хеташ бара. Иштта дан а дара г1уллакх. Ахульгохь шена г1о ца дар дицдеш вацара имам. Мичча хенахь а ша амалтана велла Джамалди дага а вог1ий, б1аьргех хи долура цунна. Шемала коьрта лорург т1емалочо деш дерг дара. Делахь а малар, озар имаматехь дихкина дара. Хаавеллачун корта боккхур бу аьлла д1а а кхайкхийнера. Оцу хьолехь х1инццалц Шемална улло ван ваьхьна цхьа а вацара.